เป็นไปได้มั้ยครับที่ตอนท้องอยู่จะมีประจำเดือน
สวัสดีค่ะ เลือดประจำเดือนคือเลือดที่หลุดลอกออกจากเยื่อบุโพรงมดลูกในแต่ละรอบเดือน ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการมีเลือดประจำเดือนออกมา บ่งบอกว่าไม่มีการปฏิสนธิของไข่กับอสุจิในรอบเดือนนั้นๆ ดังนั้นถ้าท้องอยู่จริงๆ ไม่ควรมีเลือดประจำเดือนไหลออกมายกเว้นว่าเป็นเลือดออกผิดปกติจากสาเหตุอื่นๆเช่นภาวะแทรกซ้อนของการตั้งครรภ์ การติดเชื้อหรืออักเสบของอวัยวะภายในอุ้งเชิงกรานหากยังมีเลือดออกอยู่ต่อเนื่อง ออกไม่ตามรอบเดือน หรือสงสัยว่าตั้งครรภ์แต่มีเลือดออกผิดปกติ ควรไปพบแพทย์